Diari Oficial de la Generalitat Valenciana


Sumari del DOGV 9601, del 23-05-2023 (2023/5549)

Extracte de la Resolució de 3 de maig de 2023, del degà de la Facultat de Ciències Socials de la Universitat de València, per la qual es convoca la onzena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2022-2023 i s'estableixen les bases que el regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5549


Data del document
:   03-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 3 de maig de 2023, del degà de la Facultat de Ciències Socials de la Universitat de València, per la qual es convoca la onzena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2022-2023 i s'estableixen les bases que el regulen. [2023/5549]  
BDNS (identif.): 696125.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696125)  
  
Primer. Beneficiaris  
Estudiants de la Facultat de Ciències Socials que hagen presentat el Treball de Fi de Grau en el curs 2022-2023 i hagen obtingut una qualificació mínima de 8.  
  
Segon. Objecte  
Premi al Treball de Fi de Grau de les titulacions de la Facultat de Ciències Socials.  
  
Tercer. Bases reguladores  
Les bases reguladores de l'onzena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2022-2023, estan publicades en l'URL següent:  
https://go.uv.es/k7GY50e  
  
Quarta. Quantia  
Es premia el millor Treball de Fi de Grau de cadascuna de les titulacions de la facultat que adopte la perspectiva per a promoure la igualtat entre dones i homes en tota la seua diversitat.  
Hi haurà tres premis de 500 euros subjectes a la retenció corresponent d'acord amb la legislació fiscal vigent.  
Els premis poden declarar-se deserts.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la publicació en el DOGV i acaba el 12 de setembre de 2023.  
  
Sisé. Altres dades  
Els treballs es poden lliurar en valencià o en castellà i han de ser presentats amb les sol·licituds en el registre electrònic de la Universitat de València, dirigides a la Facultat de Ciències Socials, o en qualsevol registre dels registres que preveu l'article 16.4 de la Llei 39/2015, del procediment administratiu comú de les administracions públiques.  
S'han d'adreçar al degà de la Facultat de Ciències Socials amb la documentació següent:  
- Una fitxa amb les dades personals i del Treball de Fi de Grau (el model estarà disponible a https://www.uv.es/socials  
- El treball complet en format PDF. En el treball no ha de figurar el nom de l'autor o de l'autora ni cap dada identificativa.  
- Un resum del contingut del treball en format PDF.  
  
València, 3 de maig de 2023. La rectora, p. d. (DOGV de 30.05.2022), el degà de la Facultat de Ciències Socials: Albert Moncusí Ferré.